Shifokor qismati

**Shifokor qismati** (Koreyscha:닥터스;Dakteoseu) — Kim Rae-von va Park Shin-hye ishtirokidagi 2016-yil ishlangan Janubiy Koreya tibbiy dramasi. U har dushanba va seshanba kunlari soat 22:00 da (KST) SBS telekanalida 2016-yil 20-iyundan 23-avgustgacha 20 qism efirga uzatilgan. Drama tezda mashhur boʻldi va tomoshabinlar reytingida oʻrtacha 18,40 % ni tashkil etdi. Parkning isteʼdodli shifokorga aylangan ogʻir tabiatli oʻspirin obrazi, harakatli sahnalari va ziddiyatli munosabatlari bilan film tomoshabinlar orasida juda mashhur boʻldi.

## Tahlili
Yu He-jung (Pak Shin-hye) oʻrta maktabda xarakteri qoʻpol boʻlgan jangari qiz edi. Bolaligidagi yaqinlaridan qolgan salbiy xotiralar sabab, Hye-jung yuragini boshqa odamlardan berkitadi. Biroq, uning hayoti taqdirini „umidsiz“ jinoyatchidan mehribon shifokorga aylantirishda muhim rol oʻynaydigan ustozi Xon Ji-hong (Kim Rae-von) bilan uchrashgandan soʻng oʻzgaradi. Ular oʻzlarining yaqin munosabatlari toʻgʻrisidagi toʻqima mish-mishlar sabab ajralishadi.13 yil oʻtib, Yu He-jung muvaffaqiyatli shifokor boʻlganidan keyin ularning taqdiri yana bogʻlanadi. Bu orada Yu He-jung koʻplab qiyinchiliklarni boshdan kechiradi va malakali shifokor boʻlishga erishadi.

## Rollarda

### Asosiy
**Xon Ji-hong**
* Kim Rae-von — Xon Ji-hong rolida
** Gil Jung-vu — Xon Ji-hong bolaligi rolida
** Lomon — oʻsmir Xon Ji-hong rolida

: Asrab olinishidan oldin tugʻilgan ismi Li Ji-hong boʻlgan **Xon Ji-hong** mehnatkash inson boʻlib, yoshligida ota-onasini avtohalokatda yoʻqotgan. U umri davomida bir shifokor tomonidan asrab olinadi va nufuzli tibbiyot maktabini tugatadi, shifokor sifatida ish boshladi. Biroq, u jarroh boʻlib ishlayotganida yuz bergan tibbiy baxtsiz hodisa sabab orqaga qaytishga majbur boʻladi va u biologiya oʻqituvchisi sifatida faoliyatini qayta boshladi. U oʻsmirlik davrida ogʻir hayot kechirgani uchun oʻsmirlarga, ayniqsa oʻquvchilariga gʻamxoʻrlik qiladi. Bu tufayli oʻz hayotida yangi bandni ochishga va maktabda qattiq ishlashga qaror qilganda, oʻquvchisi isyonkor Yu He-jung hayotiga qiziqib qoladi. Undan ajralganidan keyin uni sevib qolganini tushunadi. 13 yil oʻtgach, u va Yu He-jung kasbdosh sifatida uchrashib qolishadi. Yu He-jung ham Xong Ji- hong ishlaydigan shifoxonaga neyroxirurg boʻlib ishga kiradi.
**Yu He-jung**
* Park Shin-hye —Yu He-jung rolida
** Kal So-von — Yu He-jungning bolaligi

: Yu He-jung malakali neyroxirurg. U oʻrta maktabda oʻzining ogʻir xarakteri bilan tanilgan bezori edi. Ogʻir bolalikni boshidan kechirgani sabab, u kimgadir ishonishi qiyin edi. U ishongan va sevgan yagona inson — bu buvisi. Uni doim qoʻllab quvvatlaydi. Biroq, uning hayotidagi maqsadini topishga yordam bergan oʻqituvchisi Xong Ji-hong bilan uchrashgandan keyin boshqalar haqidagi fikrlari oʻzgardi. Buvisining hohishi va uning tasodifiy vafoti sabab qiz shifokor boʻlishga qaror qiladi.
:
: **Jung Yon-do**

* Yun Kyun-sang — Jung Yon-do rolida

: Jung Yun-do neyroxirurg, shuningdek, badavlat oilaning farzandi. U jamiyatdagi qoʻpolliklarni hushlamaydigan, tartibli shifokor. Biroq, u oʻz ishini qanday qilib qatʼiylik bilan bajarishni biladi. U oʻzidan juda farq qiladigan, har ishda uddaburon Yu He- jungni yoqtirib qoladi.

* Li Sung-kun — Jin Seo-vu rolida

: Jin Seo-vu neyroxirurg. Yu He-jung bilan maktab davrida doʻst boʻlib, keyinchalik dushmanga aylanadi. Unga Xong Ji-hong yoqardi, lekin Xong Ji-hong va Yu He-jung oʻrtasidagi munosabatlar jiddiylashib borayotganini koʻrib, u ulardan jahli chiqadi va ajratib yuborish rejasini tuzadi. Bu oʻz navbatida ularning yoʻllarini ajralishiga sabab boʻldi. Oradan yillar oʻtib, Jin Seo-vu Xongni unutib, u Jung Yon-doni yaxshi koʻra boshlaydi, lekin Yun-doning He- jungga boʻlgan qiziqishi tufayli yana oʻzini He-jungdan pastroq his qiladi. Oxir-oqibat, u He-jung bilan yarashdi, u undan aqlliroq ekanligini tan oladi va ularning doʻstligini tikladi. Jin Seo-vu film soʻngida oʻzining doʻsti boʻlgan Yang-gukni sevib qoldi va ular birga boʻlishadi.

### Qoʻshimcha rollarda

#### Xong Ji-xon atrofidagi odamlar

* Li Xo-je — Xong Du-sik rolida — Ji-honning asrab olgan otasi va Gookil kasalxonasi boshligʻi
* Yoo Da-in — Jo In-ju rolida — umumiy jarrohlik boʻyicha mutaxassis

#### Yu He- jung atrofidagi odamlar

* Kim Young-e — Kang Mal-soon rolida — Xe-jungning buvisi
* Jung He- kyun — Yu Min-ho rolida — Xye-jung va Yoo Naning otasi
* Park Ji-a — Li Ga-jin rolida — He Jungning oʻgay onasi va Yu Naning onasi
* Xan Bo-bae— Yu-na rolida — He-jungning kenja singlisi
* Ji Su- kim — Su Cheol rolida (1, 2, 3, 5, 7-8-qismlarda) — He-jungning doʻsti
* Mun Ji- in — Cheon Sun Xi rolida — He-jungning eng yaxshi doʻsti va yoshligida Seo-vuning doʻsti.

#### Jin Seo- vu atrofidagi odamlar

* Jin Sung- jong — Seo-vu rolida — buvasi and Gookil kasalxonasining prezidenti
* Um Hyo-sup— Jin Myung-hoon — Seo-vuning otasi va Gookil kasalxonasi direktori
* Yoon Hae-young — Yoon Ji-young — Seo-vuning onasi

#### Gookil kasalxonasi odamlari

* Jang Hyun-sung — Kim Tae-xo rolida — Gookil kasalxonasi direktorining oʻrinbosari va neyroxirurgiya boshligʻi
* Kang Kyung — Jun rolida — Neyroxirurgiyaning 4-kurs shifokori
* Bak Sung-hyun — Pi Yon- guk rolida — Neyroxirurgiyaning 3-kurs shifokori va Seo-vuning doʻsti
* Jo Xyon-sik — An Jung-dae rolida — Neyroxirurgiyaning 2-kurs shifokori
* Kim Min-seok — Choy Kang-su rolida — Neyroxirurgiyaning 1-kurs shifokori
* Baek— Xo-min rolida— Umumiy jarrohlik boʻlimi boshligʻi va kasalxonaning jamoatchilik bilan aloqalar boʻlimi maʼsul hodimi
* Li Seon-ho — Jung Pa-ran rolida — umumiy jarrohlik oʻqituvchisi, Ji-Xongning doʻsti va Yun-doning amakisi
* Choy Sung — jae-Hvanbo Tae-yang rolida — Umumiy jarrohlik boʻlimining 1-kurs shifokori
* Pyo Ye-jin — Hyun Su-jin rolida — 5-kurs hamshira
* Ji Yi-su — Yu Byul rolida — 2-kurs hamshira

## Ishlab chiqarish
„*Shifokor qismati*“ filmi 2010-yilda oʻtkazilgan „Broadcasting Content Promotion Foundation“ (BCPF) kompaniyasining *3-senariy tanlovi* gʻoliblaridan biri boʻlgan Xa Myon-hi senariysi asosida yaratilgan. Keyinchalik *Tug Hye- jung* (Koreyalik), serial 2015-yilda KBS 2TV ning dushanbadan seshanbagacha boʻlgan asosiy vaqt oraligʻida „*Healer*“ filmi tugaganidan soʻng efirga uzatilishi koʻzda tutilgan. HB Entertainment dramada prodyuserlik qilishi kerak edi, PD esa rejissyor bilan muzokaralar olib bordi.

Birinchi senariy oʻqilishi 2016-yil 28-aprelda Janubiy Koreyaning Gyeonggi viloyati, Goyang shahridagi SBS „Ilsan Production Studios“ da boʻlib oʻtdi.

Serial 2003-yilda mashhur „Samoviy ishq“ filmida Xan Jung- suh va Cha Song- juning yoshlik davrlarini oʻynagan Park Shin Xe va Bak Sung- hyonni birlashtirdi. Shuningdek, u 2014-yilda mashhur „*Pinokkio*“ dramasida birga ishlagan Park Shin Xe va Yun Kyun-sangni yana birga sahnaga qaytardi.

AQSHda drama Los-Anjeles DMAda, dushanbadan seshanbagacha soat 21:00 da inglizcha subtitrlar bilan LA 18 KSCI-TV (18-kanal) Osiyo-Amerikaga yoʻnaltirilgan telekanalida 2016-yil 18-iyuldan 20-sentyabrgacha bepul efirga uzatildi.

## Original sauntrekt
### Sauntrektlar roʻyxati

## Reytinglar
Quyidagi jadvalda **koʻk raqamlar** eng past baholarni, **qizil raqamlar** esa eng yuqori baholarni ifodalaydi.

## Mukofotlar va nominatsiyalar

## Manbalar